Preşedintele PSD, Liviu Dragnea, a declarat că este foarte posibil ca PSD să înceapă "protestele la poarta" preşedintelui Klaus Iohannis, deoarece "există o fierbere foarte mare" în partid.

FOTO: INQUAM PHOTOS - Octav Ganea

"Există o fierbere foarte mare în partid - asta e fierberea, nu scrisorile unor colegi şi colege - că de ce nu începem şi noi protestele la poarta lui Iohannis? Şi este foarte posibil să începem lucrul ăsta. O să avem un Comitet Executiv la sfârşitul lunii şi o să decidem. Nu cu pietre, nu cu foc, nu cu cuţite, nu cu bătut jandarmi - proteste cum am mai făcut. (...) N-am vorbit cu niciun coleg asta, eu vă spun doar ce îmi vine de la colegii din judeţe", a declarat Dragnea, la Antena 3.